Addressing the media on the celebration of the Silver Jubilee of the Pulse Polio Programme, Dr. Harsh Vardhan said that an event is scheduled to be held on 31st October, 2019 at Dr. Ambedkar International Center, Janpath with an expected gathering of around 800-900 delegates.Speaking on the occasion, Dr Harsh Vardhan said that India being declared Polio free in 2014 was a long and momentous journey, It all began with a single thought that if ballot papers can reach each person, two life saving drops of vaccination too can reach every child.
پلس پولیو پروگرام کی سلور جوبلی کے موقع پر میڈیا سے خطاب کرتے ہوئے  ڈاکٹر ہرش وردھن نے بتایا کہ 31 اکتوبر 2019 کو، جن پتھ پر واقع ڈاکٹر امبیڈکر انٹرنیشنل سینٹر میں  ایک تقریب منعقد کی جائے گی جس میں توقع ہے  کہ تقریباً 900-800  نمائندے شرکت کریں گے۔ اس موقع پر اظہار خیال کرتے ہوئے ڈاکٹر ہرش وردھن نے کہا  کہ بھارت کو  2014 میں پولیو سے آزاد قرار دیا گیا تھا اور اس کا  اب تک کا یہ سفر  بہت طویل اور  یادگار رہا ہے۔ انہوں نے کہا کہ’’اس سفر کاآغاز صرف ایک خیال سے شروع ہوا کہ اگر ووٹ ڈالنے والی پرچی ہر شخص تک پہنچ سکتی ہے تو پھر زندگی بچانے والی دو خوراکیں بھی ہر بچے تک پہنچ سکتی ہیں‘‘۔ 2 اکتوبر 1994 کو 4000 پولیو کیندروں کے ذریعے  12 لاکھ بچوں کو  پولیو کی دوائی  پلانے کی  دہلی شہر میں  ہونے والی کامیابی  سے اس تحریک کو یعنی پلس پولیو پروگرام کو  بعد میں 1995 میں  پورے ملک میں  لے جایا گیا۔ ڈاکٹر ہرش وردھن نے  اُن تمام ساجھیداروں کا شکریہ ادا کیا جنہوں نے اس مہم میں حصہ لیا ہے۔ ڈاکٹر ہرش وردھن نے کہا ’’بھارت نے یہ کامیابی  زبردست  سرکاری قیادت  ، سخت محنت اور  صف اول میں کام کرنے والے صحت کی دیکھ بھال کے  کارکنوں، کمیونٹی ،مذہبی اثرات  ، صحت اہلکاروں، ریاستی حکومتوں ، سول سوسائٹی کی تنظیموں، پیشہ ورانہ تنظیموں مثلاً آئی ایم اے، آئی اے پی وغیرہ  اور ساجھیداروں مثلاً ڈبلیو ایچ او ، روٹری  اور یونیسیف  اور سب سے زیادہ یہ کہ  ہمارے ملک کے  افراد کی  حمایت  کے ذریعے حاصل کی ہے۔ عزت مآب وزیر موصوف نے مزید کہا  کہ  پلس پولیو پروگرام نے  جو بہترین نظام قائم کیا ہے اس سے  صحت کے دیگر پروگراموں  مثلاً  لوگوں کو متحرک کرنے ، لاجسٹک انتظام،  ملک کے آخری کونے تک پہنچنے اور نگرانی نظام قائم کرنے میں  بھی مدد ملی ہے۔ پلس پولیو پروگرام  سے جو تجربات حاصل ہوئے ہیں اس سے  صحت کے دوسرے پروگراموں پر عمل درآمد میں  مدد ملی ہے مثلاً  مشن اندر دھنش  (ایم آئی) اور انٹینسیفائیڈ  مشن  اندردھنش (آئی ایم آئی)  ۔ ڈاکٹر ہرش وردھن نے کہا ’’ہمارے وزیراعظم جناب نریندر مودی جی  نے ایم آئی کو  ایک اہم پروگرام کے طور پر تسلیم کیا ہے اور اُسے  ہمہ وزارتی پروگرام مثلاً  گرام سوراج ابھیان(جی ایس اے)  او رایکسٹینڈیڈ گرام سوراج ابھیان (ای جی ایس اے) میں  شامل کیا ہے۔ ہم پورے ملک میں  کروڑوں بچوں  تک پہنچنے اور  ان کے ٹیکے  لگانے میں کامیاب رہے ہیں‘‘ ۔  ڈاکٹر ہرش ورھن نے یہ ذکر بھی کیا کہ  2014 میں  مودی جی کے زیر قیادت این ڈی اے حکومت کے  کام کاج سنبھالنے کے بعد سے  ٹیکے لگانے کا یونیورسل  امیونائیزیشن  پروگرام (یو آئی پی)  میں توسیع ہوئی ہے اور 12 ویکسین پروینٹیبل  ڈیزیزیز  (وی پی ڈی ایس)  کا احاطہ کیا گیا ہے جبکہ پہلے یہ تعداد 7 تھی۔  آج ’’مشن اندردھنش اوراس سے  ملحقہ مہمیں بھارت میں کامیابی کے ساتھ  3.39 کروڑ بچوں کے ٹیکے لگانے اور 87.2 لاکھ حاملہ خواتین کے ٹیکے لگانے میں  کامیاب رہی ہیں۔ ان مہموں کی کامیابی کے پیچھے مضبوط سیاسی عہد بندی  اور  12 دیگر وزارتوں کے ساتھ  مضبوط  تال میل  کاہاتھ ہے۔  ان وزارتوں میں  ایم ڈبلیو سی ڈی  ، دیہی ترقیات کی وزارت ، نوجوانوں اور کھیل کود کی وزارت وغیرہ شامل ہیں‘‘۔ وزیر موصوف نے 31 اکتوبر 2019 یعنی سلور جوبلی تقریب کے بارے میں بھی تبادلہ خیال کیا اور کہا کہ یہ موقع  پولیو مہم کے  علمبرداروں کے ساتھ ملکر منانے کا ہوگا۔ اس سے بچوں کی  صحت کی دیکھ بھال اور  ٹیکہ کاری کے پروگرام کی بھارت کی  زبردست کامیابی کی  عکاسی ہوگی۔  انہوں نے کہا  کہ یہ دن  ہمارے  اس عہد کی تجدید کا دن ہوگا  اور تمام ساجھیداروں میں یہ نئی روح پھونکنے کا ہوگا کہ وہ اس  بات کو یقینی بنانے کیلئے محنت کا سلسلہ جاری رکھیں کہ یونیورسل امیونائزیشن پروگرام (یو آئی پی) کے تحت   فراہم  زندگی بچانے والے  اور بالکل مفت ٹیکے 100 فیصد لوگوں کو لگا دیے جائیں۔ وزیر موصوف نے مزید بتایا  کہ 31 اکتوبر 2019 کا پروگرام تین گھنٹے جاری رہے گا اور اس میں  پلس پولیو کے  سفر کے بارے میں ایک  فلم بھی دکھائی جائے گی۔ اس میں  اس میدان کے  سرکردہ افراد کا پینل مباحثہ بھی ہوگا۔ پروگرام کے دوران  جن 16 اضلاع نے 18-2017 میں  آئی ایم آئی کے دوران  90فیصد  ٹیکہ کاری  کا نشانہ حاصل کیا  ہے انہیں انعامات سے بھی نوازا جائیگا۔